Document ID: /roh_data/filtered/fineweb-2-filterrobots_roh.jsonl.gz/7530

Durant la stad maina «Vita e cretta» discurs cun protagonistas e protagonists da la Rumantschia davart lur cardientscha e lur valurs. Il poet, artist e pur pensiunà, Göri Klainguti da Samedan, ha pers la cretta en Dieu.
La bellezza dal mund che circumdescha nus, absorbescha el però cun tut ils senns. Er sch’el na vuless atgnamain betg differenziar tranter bel e trid – ed er betg tranter bun e nausch. Tenor el èn tut ils umans egoists – savens cun las meglras intenziuns.
Ed er sch’el è persvas che a la fin è mintgin cunresponsabel per sia fortuna, ritga Göri Klainguti da metter en dumonda, sch'i dat propi la libra voluntad. In discurs ludic sur da patents per portas ruttas, nonas cartentas ed il dretg da sa desperar.